《秋怀 其三》
明代·吴允禄

踌蹰复踌蹰，感此秋节至。群芳犹未歇，寂寂已如是。

岂薄邵平犹，东门苦无地。安得乔松子，遗我金丹秘。

举翮乘风游，飘然入无际。

作者简介：吴允禄，字天申。番禺人。琏次子。明世宗嘉靖二年（一五二三）进士。初授武选主事，出为湖广参政，擢按察使。免归。著有《九岩集》。清温汝能《粤东诗海》卷二一、清道光《广东通志》卷二七六有传。